પણ એટલા વર્ષના આયુષ્યમાં તેમણે ભારતમાં ઘણી ક્રાંતિ કરી બતાવી. તેમણે ભારતીય સમાજમાં અને હિન્દુ ધર્મમાં ફેલાયેલો સડો દૂર કરવામાં અમૂલ્ય યોગદાન આપ્યું અને આર્યસમાજ જેવું ઉત્તમ સંગઠન સ્થાપ્યું. આજે તેમની હાજરી ન હોવા છતાં તેઓ આર્યસમાજના માધ્યમથી દેશને મદદરૂપ બની રહ્યા છે. (આ માહિતી તમે ગુજરાતી વેબસાઈટ shareinindia.in ના માધ્યમથી વાંચી રહ્યા છો) માણસ દૃઢ નિશ્ર્ચય સાથે કોઈ વસ્તુનું બીજ રોપે તો પોતાનું નામ ઈતિહાસમાં અમર બનાવી શકે છે. ‘હું એકલો શું કરી શકું’ એવું કહેનારા માણસોને માટે મહર્ષિ દયાનંદ સરસ્વતીનું જીવન પ્રેરણારૂપ બની શકે એમ છે.